《古风一首谢张漕子温惠示诗卷》
宋代·喻良能

前辈久零落，老成惊创见。
平生耻问津，如今真北面。
胸中五色丝，织此锦绣段。
见之心孔开，照眼光烂烂。
我亦好吟咏，忍饥说刍豢。
辛勤三十年，功效无一线。
偶兹得大嚼，味永不忍宴。
嘉惠讵敢忘，仁风敬扬扇。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。